open-index/open-wikipedia-markdown huggingface dataset:
Arkitekturåret 1850

**Arkitekturåret 1850** er en oversikt over hendelser, fødte og avdøde musikkpersonligheter i 1850.

## Hendelser
## Bygninger
* Bibliothèque Sainte-Geneviève i Paris, tegnet av Henri Labrouste fullføres.

## Priser
* C.F. Hansen-medaljen – Ferdinand Meldahl
* Royal Gold Medal – Charles Barry

## Fødsler

## Dødsfall
The Cleveland Show

***The Cleveland Show*** er en amerikansk animert komiserie som gikk på Fox fra 2009 til 2013. Serien er en spin-off fra TV-serien *[[Familien Griffin]]*, og handler om figuren Cleveland Brown som flytter fra Quahog etter en skilsmisse. 

## Roller

## Referanser


## Eksterne lenker
*
Diskord

**Diskord** er et band fra Oslo, startet i 1999. Musikken kan kategoriseres som doomy, progressiv/teknisk death metal. 

Diskord har gitt ut flere plater til internasjonal anerkjennelse. De har turnert mye og spilt på en rekke festivaler, inkludert flere opptredener på Inferno Metal Festival og  i Oslo, Mono Goes Metal og Kill-Town i Danmark, Old Grave Fest i Bucuresti, Hole in the Sky i Bergen, Szczecin Extreme Festival i Polen og Asakusa Deathfest i Japan. 

Diskord har spilt support for band som Nasum (Bologna), Possessed (Praha) og Behemoth (Johannesburg), og turnert i Europa med Dødheimsgard og Cryptic Brood.

## Besetning

*Eyvind W. Axelsen – bass/elektrisk kontrabass/vokal
*Hans Jørgen Ersvik – trommer/vokal
*Dmitry Sukhinin – gitar/vokal

Fil:Diskord 2025 009.jpg|Eyvind W. Axelsen
Fil:Diskord 2025 005.jpg|Hans Jørgen Ersvik
Fil:Diskord 2025 007.jpg|Dmitry Sukhinin


### Tidligere medlemmer
*Chris «Channard» Myhre – gitar (1999–2007)
*Kvile – gitar (2001–2002)
*Espen T. Hangård – gitar (2007– 2011)
*Håvard Østli – gitar (2011–2014)

## Diskografi
*2001: *Demo 2001* – selvfinansiert
*2003: *Aural Abjection* – selvfinansiert
*2005: *HDFH* (Vendlus Records)
*2007: *Doomscapes* (Edgerunner Music)
*2010: *Oslo We Rot* – splitt med Obliteration, Execration og Lobotomized (Unborn Productions)
* 2012: *Dystopics* (No Posers Please!)
* 2014: *Oscillations* (Australopithecus Records/USA, Hellthrasher Productions/Europa)
*2021: *Degenerations* (Transcending Obscurity Records)
*2024: *Bipolarities* – splitt med Atvm (Transcending Obscurity Records)

## Referanser


## Eksterne lenker
*
Keiser Gong av Song

**Keiser Gongdi**, eller keiser **Gong av Song** (kinesisk: 宋恭帝, født 9. november 1271, død ukjent man antagelig i mai 1323), også kjent som  Zhào Xiǎn (趙顯), var Song-dynastiets 16. keiser. Han regjerte fra 1274 til sin abdikasjon i 1276. Han ble etterfulgt av sin eldre bror, keiser Duanzong av Song.

## Biografi
Gongdi var bare tre år gammel da han besteg tronen i 1274 etter at faren hans, keiser Duzong av Song, døde. Hans styre begynte under regentskapet til hans bestemor storenkekeiserinne Xie og hans mor enkekeiserinne Quan.

I Gongdis regjeringstid vaklet Song-dynastiet for det invaderende mongolske Yuan-dynastiet, hvis styrker hadde krysset Yangtzefloden og så rykket frem mot hovedstaden Lin An (dagens Hangzhou). Storenkekeiserinne Xie måtte kapitulere; Gongdi ble tatt til fange, degradert til hertug, og ble senere buddhistmunk. Han oversatte buddhistiske tekster til kinesisk, og fikk en viss betydning i religiøs sammenheng.

## Referanser
Holtan ungdomsskole

**Holtan ungdomsskole** er en ungdomsskole i Horten i Vestfold. Skolen er én av Horten kommunes tre ungdomsskoler, og har omtrent 400 elever. Skolen dekker skolekretsene til Granly, Sentrum og Nordskogen barneskoler.

## Referanser
Joachim Godske Moltke

**Joachim Godske lensgreve Moltke** (1746–1818) var en dansk godseier, lensgreve og geheimestatsminister. Han var sønn av Adam Gottlob Moltke og lensgreve til Bregentved.

## Karriere
22 år gammel ble Moltke utnevnt til kammerherre og fikk samtidig stilling som deputert i Søetatens General-Kommissariatskollegium. Noe senere ble han deputert i Admiralitets- og General-Kommissariatskollegiet. Men da Struensee kom til makten tok han avskjed i april 1771 fordi han ikke ville innlate seg med de nye makthaverne.
Kort etter Struensees fall fikk han sitt embete tilbake. Han ble senere utnevnt til flere høye embeter, blant annet deputert til Rentekammeret og (28. april 1781) også statsminister.
 
## Landboreformene
Moltke engasjerte seg i det store landbospørsmålet. Han fant det rimelig med reformer av økonomisk natur og var med på å få bort de såkalte utskiftingene. Men videre reformer var han en sterk motstander av. 
Moltke gikk av fra sine embeter som følge av regjeringsforandringen 14. april 1784 og hans plass som  deputert i Rentekammeret ble avløst av Christian Ditlev Reventlow. Heretter var Moltkes politiske rolle utspilt i nesten 30 år og han måtte som privatmann se på at landboreformene gikk sin gang. Om reformene skrev han til Joachim Otto Schack–Rathlou at de

## Tilbake til statsministerposten
Da Moltke i 1808 som eldste elefantridder ble ordenskansler, kom det til en viss tilnærmelse mellom han og Frederik VI. Dette utviklet seg i årene fremover og i det vanskelige året 1813, med blant annet statsbankerotten, var Moltke blant de menn kongen søkte råd hos.

Etter 30 års opphold ble Moltke igjen utnevnt til statsminister 7. desember 1813.

## Ordener
* Dannebrogordenen 1773 
* Elefantordenen 1783

## Referanser


## Eksterne lenker
* Biografi – Dansk biografisk leksikon
Vazelina Bilopphøggers (album)

***Vazelina Bilopphøggers*** er den andre musikk-kassetten Vazelina Bilopphøggers ga ut i 1981 med denne tittelen.

## Sporliste

# «Slitin i knea»
# «Lån meg tenger»
# «Borghild»
# «På magan bak en sten»
# «Hembrent i kvæll»
# «Opal min»
# «Gi meg fri i kveld»
# «I snertingdal'n»
# «Bilde ta deg»
# «Mann fra Hadeland»
# «Ne på kne»
# «Skinnmagre høner»
Leite etter lykka

***Leite etter lykka*** er et musikkalbum av den norske gruppen Hellbillies, det ble utgitt den 7. juni 2010. Albumet er det tolvte i rekken, og ble utgitt på CD, vinyl og digitalt. Det ble spilt inn i bandets studio, Velvet recording. Miksing ble gjort av David Bianco i Los Angeles.

Albumet var det første Hellbillies spilte inn etter ulykken sommeren 2009 da vokalist Aslag Haugen falt av scenen. For albumet ble Hellbillies nominert til Spellemannprisen 2010 i klassen country.

## Sporliste
# «Sjuk» (Haugen/Moslåtten)
# «Den redde» (Haugen/Moslåtten)
# «Stein i skoen» (Haugen/Moslåtten)
# «Leite etter lykka» (Haugen/Moslåtten)
# «Spela eit spel» (Haugen/Moslåtten)
# «Du er den» (Haugen/Moslåtten)
# «Fordi eg glei» (Haugen/Moslåtten)
# «Drivkvite bein» (Haugen/Moslåtten)
# «Kommunegrå» (Haugen/Moslåtten)
# «Håp i tomme glas» (Haugen/Moslåtten)
# «Verste strøket i by'n» (Haugen/Moslåtten)
# «Dirkefri» (Haugen/Moslåtten)
## Medvirkende
### Hellbillies
* Aslag Haugen - sang, gitarer, låtskriver
* Lars Håvard Haugen - elektrisk gitar, akustisk gitar, mandolin, hammertone, bouzouki, bass, pedal steel, perkusjon, kor, produsent
* Arne Moslåtten - låtskriver 
* Arne Henry Sandum - bass
* Bjørn Gunnar Sando - trommer
### Andre medvirkende
* Lars Christian Narum - piano, orgel, wurlitzer
* Benedikte Narum Jensen - vokal
* Trond Augland - trommer, perkusjon
* Kyrre Sætran - bass
* Erland Dahlen - trommer, perkusjon
* Tor Egil Kreken - kontrabass
* Hilde Heltberg - kor
* Lise Voldsdal - fiolin, viola, strykearrangement
* Maren Elle - fiolin
* Matilda Brunström - viola 
* Audun Sandvik - cello
* Jon Anders Narum - tekniker
* Alex Kloster-Jensen - tekniker
* Lars Voldsdal - tekniker
* Atle Aamodt - tekniker 
* David Bianco - miksing 
* Eddy Schreyer - mastering

## Eksterne lenker
* Hellbillies – bandets hjemmeside
Lillås skole

**Lillås skole** er en barneskole i Horten kommune og er en av kommunens syv barneskoler. Skolen har ca. 380 elever. Det er skolefritidsordning ved skolen.

Bygging av skolen ble påbegynt i februar 1959, etter tautrekking om hvor den skulle ligge. Diskusjonen begynte i 1953, og motargumentene mot at skolen skulle ved Lillås gård var mange. Lillås gård hadde drevet med geiter, og etter bygging av skolen ble en skulptur av Lillåsgeita plassert ut i skolegården. De tre symbolene Uret, Slekten og Ilden som pryder bygget ble foreslått av H. Krey-Thommesen, og etter en arkitektkonkurranse ble det bestemt at Gunnar Nortvedt skulle være arkitekt. Skolen ble  åpnet i august 1960.

## Eksterne lenker
* Horten kommune ''om Lillås skole''
Goodluck

**Goodluck** er et nigeriansk mannsnavn dannet av engelske *good luck*, som kan oversettes til «lykke til» eller «flaks». Navnet kan sies å være en bønn eller et ønske om at navnebæreren opplever lykke. Navnet gis gjerne i forbindelse med store hendelser i familien til barnet. Selv om navnet er uttrykt på engelsk, så er betydningen, funksjonen og implikasjonene som navnet formidler relatert til den lokale kulturen i Nigeria. Den engelske betydningen formidler bare en oversettelse av den lokale sosiokulturelle formen, og forståelsen av og intensjonene med navnet ville vært den samme om navnet ble uttrykt på morsmålet i området navnet ble gitt.

*Goodluck* brukes også som etternavn.

## Utbredelse
Goodluck brukes blant annet i Nigeria, Tanzania og Zimbabwe.

|}

|}

## Kjente personer med navnet
Personene i listen er ordnet kronologisk etter fødselsår.
* Goodluck Jonathan (f. 1957), nigeriansk politiker og president i Nigeria fra 2010
* Goodluck Diigbo, nigeriansk-amerikansk journalist og aktivist
* Goodluck Nnamadu, nigeriansk fotballspiller
* Goodluck Okonoboh, amerikansk basketballspiller
* Goodluck Nanah Opiah, nigeriansk politiker

## Annen bruk av navnet
* *The Second Death of Goodluck Tinubu*, roman fra 2009 av Michael Stanley

## Referanser


## Eksterne lenker
*
Sentrum skole (Horten)

**Sentrum skole** er en barneskole i Horten kommune og er en av kommunens syv barneskoler. Skolen har ca. 500 elever. Det er skolefritidsordning ved skolen.

Skolen ble opprettet som folkeskole i 1923. Bygningen ble totalrenovert og sto klar januar 2012, etter at skolen ble stengt på grunn av muggsopp i april 2008.

## Referanser


## Eksterne lenker
* Horten kommune ''om Sentrum skole''
Trondheim kulturskole

**Trondheim kulturskole** er en kommunal kulturskole i Trondheim, opprettet i 1973. Sammen med Trøndelag musikkonservatorium er skolen en videreføring av den privateide *Trondhjems Musikskole* etablert i 1911.

I den første tiden ga skolen et tilbud kun i musikk og het *Trondheim kommunale musikkskole*. I 1998 ble tilbudet utvidet til andre kunstuttrykk og navnet ble endret til *Trondheim kommunale musikk- og kulturskole*. I 2009 endret skolen navn til *Trondheim kommunale kulturskole*, og siden videre til *Trondheim kulturskole*. 

## Undervisningstilbud
Skolen har pr 2025 cirka 4500 elevplasser, og gir et bredspektret undervisningstilbud i musikk, visuelle kunstfag, teater, sirkus og dans til barn og unge i alderen 0 til 20 år. Skolen har et utstrakt samarbeid med skole- og utdanningsinstitusjoner i kommunen og med det frivillige og profesjonelle kulturlivet i Trondheim. Undervisningen foregår på 45 forskjellige skoler, med hovedsete i byens kulturhus, Olavskvartalet. Kulturskolen arbeider etter den nasjonale rammeplan for kulturskolene.

## Ideologi

Kulturskolens aktivitet er bygd på grunnidéen om at musikk- og kulturfag er like viktige som matematikk og språkfag. 

* Åpent opptak (tilpasset undervisning til alle interesserte, kvalitet i bredde og topp)
* Integrert kulturskolemodell (kompetansesenter for skoleverket og kulturlivet)
* Desentralisert virksomhet (undervisning på skolene i bydelene og i spesialbygg med gode fasiliteter)
* Lave skolepengesatser, familiemoderasjon og friplassordninger

Kulturskolens grunnlagsfilosofi, og de verdier skolen søker å fremme er: 
* deltagelse 
* tilhørighet 
* engasjement 
* opplevelse 
* kvalitet

Ved Trondheim kulturskole er samspill i ulike grupperinger en høyt prioritert aktivitet. Samspill i denne sammenheng er alt fra flerhendig piano, klassiske kammerensembler til varierte bandkonsept. En annen prioritert aktivitet er opptredener i form av forestillinger, utstillinger og konserter. Det kan være kulturinnslag i forbindelse med møter/konferanser; månedens bilde på Rådhuset eller det faste kunstneriske innslaget ved bystyremøtene. Årlig har kulturskolens elever ca 300 offentlige opptredener. Konserter/ forestillinger/ utstillinger betraktes som «hjertet» i virksomheten.

## Rektorer ved skolen
* Kåre Opdal (1972–1994)
* Vidar Hjemås (1994–2017)
* Vegar Snøfugl (2018– )

## Referanser


## Eksterne lenker
* Trondheim kulturskoles nettsted
* Trondhjems Musikskoles private arkiv ved NTNU Universitetsbiblioteket
Rick Zumwalt

**Richard Lee «Rick» Zumwalt, Jr.** (født 24. september 1951, død 19. mars 2003 i Desert Hot Springs i Riverside County i California) var en profesjonell utøver innen håndbak, der han også ble verdensmester. Han var også skuespiller, mest kjent fra rollen som *Bob «Bull» Hurley* i Sylvester Stallone-filmen *[[Over the Top]]* fra 1987.

Zumwalt hadde mindre roller i flere filmer. *[[Presidio]]* i 1988. I 1990 var han med i en episode av TV-serien *[[Night Court]]*. Han hadde også rollen som «Judge Mental» i fjernsynsshowet *Pictionary* for barn fra 1989.

De siste årene arbeidet Zumwalt med å hjelpe rusmiddelavhengige. Han hadde en datter og en sønn.

## Referanser


## Eksterne lenker
* Biography Kort biografi (engelsk)
*
Solbrenthet

**Solbrenthet** er en tilstand av brent hud som følge av ultrafiolett stråling (UV-stråling) fra sollys eller lampene fra et solarium. Tilstanden fører til erytema, der overflaten blir rød, varm og øm. Andre symptomer kan være generell utmattelse og svimmelhet. Ekstreme mengder UV-stråling kan være en årsak til hudkreft men kan også være livsfarlig gjennom forbrenning og uttørring av kroppen. Solbrenthet kan også ramme en rekke dyr.

En mildere eksponering til UV-stråling stimulerer hudens pigmenter til å danne en mørkere overflate. Den mørkere hudfargen er i mange kulturer ettertraktet, og søkes gjennom bevisst å utsette kroppen for sol, å sole seg eller å ta solbad. Personer med mindre pigmentdannelse har større risiko for solbrenthet.
Kanaan (bibelsk person)

**Kanaan** (hebraisk:  – *Kĕná&#703;an*, i pausa  – *Kĕnā́&#703;an*; i bibeloversettelsen fra 1930 *Kana’an*) er en bibelsk opphavsfigur som, i henhold til Det gamle testamentet, var sønn av Ham og sønnesønn av patriarken Noah. *[[Første Mosebok]]* hevder at kanaanittene, et folk som bodde i det som er dagens Israel, var etterkommere av denne Kanaan. Kanaan ble igjen far til fønikerne gjennom sin sønn Sidon (også navnet på en fønikisk by i dagens Libanon) og hettittene gjennom sin sønn Het. Bibelen hevder også at Kanaans avkom omfattet «...også jebusittene, amorittene og girgasjittene, hevittene, arkittene, sinittene, arvadittene, semarittene og hamatittene. Siden bredte kanaaneernes ætter seg videre ut.» Tanken er at ettersom menneskeheten ble drept av Gud via syndefloden var det fra Noahs slekt at jorden ble befolket på nytt. Fra hans sønner og sønnesønner nedstammer de enkelte kjente stammer i Levanten: «...ætt for ætt og språk for språk, hver i sitt land og sitt folkeslag. Og dette var de ættene som stammer fra Noahs sønner, nevnt etter sine slektledd og folkeslag. Fra dem har folkeslagene bredt seg ut over jorden etter storflommen.»

I Første Mosebok ble Kanaan forbannet av Noah på grunn av Hams synd ved at han hadde sett sin far naken da han var drukken: «Da Noah våknet av rusen og fikk vite hva den yngste sønnen hadde gjort mot ham, sa han: «Forbannet være Kanaan, den ringeste trell for sine brødre!» I henhold til *[[Boken om Jubelårene]]*, en av de pseudepigrafene eller apokryfene, hevder imidlertid at både den israelske erobringen av landet Kanaan og forbannelsen er isteden tilskrevet Kanaans standhaftige verging mot å bli med sine eldre brødre i Hams jordfordeling bortenfor Nilen og isteden «okkupere» de østlige breddene av Middelhavet innenfor arven skissert for Sem.

Den persiske historikeren Muhammad ibn Jarir al-Tabari (ca. 915) har gjenfortalt en tradisjon om Kanaans hustru het Arsal, en datter av Batawil, sønn av Tiras, og hun fødte ham «Svarte, Nubiere, Fezzan, Zaghawa, og alle folkene i Sudan». Det er en viderediktning av Bibelens fortelling ved å gjøre Kanaan til stamfar til de folkene og områdene som var kjente for araberne. Foruten Kanaan kommer han også med detaljer om Noah og hans ark som ikke finnes andre steder.

## Referanser
Store Eftan

**Store Eftan** er en innsjø i Drangedal og Skien kommuner i Telemark. Hovedtilløpene er Sagelva fra Henseidvannet i Drangedal og elva fra Bøvann i Nome, mens utløpet foregår via en elvestrekning på rundt en kilometer ned til Store Børten.

Innsjøen tilhører nedbørfeltet til Skoeelva, en sidearm av Skiensvassdraget som munner ut i Straumen ved Lunde.

## Referanser
VVP

***VVP*** er et norsk ungdomsprogram som gikk på NRK-TV fra 1989 til 1991. Programmet gikk to ganger per måned. Programledere var Ingunn Kyrkjebø og Styrk Fjærtoft Trondsen. Målgruppen var ungdom fra 15 til 20 år. Programmet alternerte med *[[Diskuteket]]* og etterfulgte *[[Kluzz]]*.

Programtittelen, VVP, stod for forskjellige ting fra program til program, avhengig hva som var gjennomgangstema, f.eks. «Vi Vil Protestere», «Viltert Veksande Pjokk», «Vær Vanlig, Please», «Vekta Viser Paranoia», «Vandaler Vrenger Plater», osv. 

## Programledere
*Ingunn Kyrkjebø (1989–91)
*Styrk Fjærtoft Trondsen (1989–91)
*Geir Greni (1991)

## Referanser


## Eksterne lenker
*
Indrefjord Idrettslag

**Indrefjord Idrettslag** (stiftet 15. august 1938) er et idrettslag fra Hammerfest, som driver med allidrett, fotball, håndball og skiidrett.

I 1994 dannet idrettslaget elitesatsingen Hammerfest Fotballklubb sammen med , men samarbeidsklubben ble slått sammen med HIF/Stein foran 2018-sesongen.

## Fotball
Klubben stilte eget A-lag i fotball for menn, for første gang på mange år, foran 2013-sesongen i Finnmark Fotballkrets' 5. divisjon. Laget rykket direkte opp til 4. divisjon etter kun én sesong på laveste nivå.

Klubben har siden spilt i 4. divisjon, med unntak av et opphold i 5. divisjon under koronapandemien (2020–2022), og var tilbake i 4. divisjon foran 2023-sesongen – til tross for tap i kvalifiseringskampen mot .

#### 4. divisjon 2024



#### 4. divisjon 2023



#### 5. divisjon 2022



#### 5. divisjon 2021



#### 5. divisjon 2020



#### 4. divisjon 2019



#### 4. divisjon 2018



#### 4. divisjon 2017



#### 4. divisjon 2016



#### 4. divisjon 2015



#### 4. divisjon 2014



#### 5. divisjon 2013



#### 4. divisjon 2012



#### 4. divisjon 2011



## Referanser


## Eksterne lenker
*  (arkivert)
* 
* Breidablikk Stadion - Nordic Stadiums
Ekeberg skole (Holmestrand)

**Ekeberg skole** er en barneskole i Holmestrand kommune i Vestfold, bygget i 1952. Skolen har i 2018/2019 omtrent 360 elever. Skolen ligger to kilometer vest for sentrum, på platået over Holmestrandsfjellet inntil Fylkesvei 315.

Skolen har vært utvidet i flere omganger på grunn av generell befolkningsvekst og nedleggelse av Gausetangen skole i Holmestrand sentrum i 2011. På grunn av det siste går nå alle barn som bor «under fjellet» på Ekeberg skole. Siste utvidelse var ved skolestart i 2015, da skolen fikk ny flerbrukshall med tilhørende garderobeanlegg og utstyrslager. Den nyeste og eldre delen forbindes av en gangbro fra biblioteket, der arealet under er en gangvei mellom to lekeområder. Flerbruksallen tilsvarer to gymsaler (20 x 36 m), har uttrekkbar tribuner, og er tilrettelagt for tennis, turn, basket og volleyball.

I 2014 ble SFO-delen nærmest hovedinngangen til skoleområdet opprustet og fikk et nytt tilbygg.

## Referanser
Botne skole

**Botne skole** er en barneskole på Gullhaug i Holmestrand kommune i Vestfold. Skolen er bygget i 1969. Den fikk ny kunst- og håndverksavdeling i 2003 og ble sist påbygd for 1.-3. trinn i 2012. Den siste påbyggingen skjedde fordi Botne skole og Hillestad skole skulle slå seg sammen. Derfor trengte de større plass, til å ta imot de 130 nye elevene.

## Referanser
Orerønningen ungdomsskole

**Orerønningen ungdomsskole** er en ungdomsskole i Horten i Vestfold. Skolen er én av Horten kommunes tre ungdomsskoler, og har omtrent 260 elever. Skolen åpnet i 1974 og påbygget og renovert i 2002-2004.

Skolen har 3 eller 4 klasser på hvert trinn avhengig av kullenes størrelse. Elevene på Orerønningen kommer i all hovedsak fra barneskolene Fagerheim, Nordskogen og Lillås..  

Skolen fikk ny kontoravdeling med personalrom og arbeidsplasser for lærerne, pluss ny avdeling for de praktiske fagene kunst & håndverk og heimkunnskap.

Orerønningen har en avdeling F som gir et helhetlig spesialpedagogisk tilbud til elever fra hele kommunen.

## Referanser
Hillestad skole

**Hillestad skole** var en barneskole i Hillestad i Holmestrand kommune i Vestfold. Skolen hadde 2009/2010 omtrent 130 elever. Den ble bygget i 1980 og nedlagt i 2012. Elevene i området går nå på Botne skole.
Kleiverud skole

**Kleiverud skole** er en barneskole i Holmestrand kommune i Vestfold. Skoleåret 2019/2020 har skolen 163 elever.

Kleiverud skole har et internt prosjekt for godt skolemiljø, som tar utgangspunkt i blant annet skolemiljøvandringer sammen med 1.linjetjenesten, bruk av miljøterapeut og fokus på elevmedvirkning.
Skolen skal etter planen få nytt skolebygg med oppstart 2020. Bygget er forventet ferdig i desember 2021. Bygget ble klart 22. november 2021.
Kampong Thom (provins)

**Kampong Thom** (khmer: កំពង់ធំ) er en provins sentralt i Kambodsja. Hovedstaden, som deler navn med provinsen, er en pittoresk by på bredden av elven Stung Saen. Kampong Thom er en av provinsene som grenser til Tonle Sap som sørger for store deler av næringsgrunnlaget. 

Kampong Thom er Kambodsjas nest største provins regnet i areal, med grenser mot Preah Vihear i nord, Siem Reap i nordvest, Pursat i vest, Kampong Cham og Kampong Chhnang i sør og Steung Trang i nordøst. Prasat Sambor Prei Kuk og Prasat Andet er to av de viktigste Angkorianske templene i provinsen. Det finnes en rekke andre betydelige Angkorianske steder i området.

## Administrasjon

Provinsen er delt inn i åtte distrikter.

* 0601 Baray
* 0602 Kampong Svay
* 0603 Stueng Saen
* 0604 Prasat Balangk
* 0605 Prasat Sambour
* 0606 Sandaan
* 0607 Santuk
* 0608 Stoung
Hof skole

**Hof skole** er en kombinert barne- og ungdomsskole for 1.-10. klasse. Skolen ligger i Hof i Holmestrand kommune. Den var tidligere Hof kommunes eneste grunnskole.

Skolen bygger på disse verdiene:
* Trygghet
* Inkludering
* Mestring

Skolens satsningsområder er: 
* Tilpasset opplæring
* Hof -leser
* IKT-opplæring for elever og personale
* Leseøkt
* Matteverksted
* Fysisk aktivitet

På skolens område er også kommunens bibliotek og en kultursal og Hofhallen.
Kampot

**Kampot** (khmer: ក្រុងកំពត) er hovedstaden i provinsen Kampot i det sørlige Kambodsja. Byen er en rolig elveby bare noen få kilometer fra Thailandgulfen. Kampot er kanskje best kjent for dyrkingen av sin berømte svarte pepper, som fortsatt er tilgjengelig i Kambodsja. Det friske klima og jordsmonnet i Kampot, samt erfaring fra flere generasjoner av pepperbønder, gjør dette pepperet unikt og ettertraktet av gourmeter over hele verden. 

Kampot er base for turer opp i Dâmreifjellene og Bokor-fjellene hvor man kan få en fantastisk panoramautsikt over Kambodsja og Vietnam.


Fil:Kampot 20110429-031.JPG|Langs elvebredden i Kampot
Fil:Kampot.jpg|Kampot er en rolig provinshovedstad


## Eksterne lenker
*
Keiser Duzong av Song

**Keiser Duzong av Song** (født 1240, død 12. august 1274), født *Zhao Mengqi*, var den 15. keiser av Song-dynastiet, og den sjette for Det sørlige Song. Han regjerte i perioden 1264-1274. Hans personlige navn var *Zhao Qi* (赵祺), og hans posthume navn *Duanwen Mingwu Jingxiao Huangdi* (端文明武景孝皇帝).

Han var i det vesentlige uinteressert i å regjere, og hengav seg til et overdådig hoffliv. Selv om keiser Duzong teknisk ikke var den siste keiser av Song-dynastiet, var han i alle fall den siste Song-keiser som kunne ha fattet beslutninger som kunne ha vesentlig bremset eller kanske hindret dynastiets fall.

## Liv og virke
### Bakgrunn
Han var nevø av sin forgjenger, keiser Lizong, som døde barnløs.

### Keiser
Han ble keiser rett etter at onkelen døde. Under hans regime gjorde mongolene stadig oftere innfall i hans rike.

Duzong overlot i stor grad regjeringsgeskjeftene til sin kansler, Jia Sidao. Denne forsøkte å sikre at den sivile ledelse hadde forrang overfor de militære stridskrefter, og gjennomførte gjentatte ganger økonomiske undersøkelser av hærførernes utgifter. Dette satte hærførernes lojalitet overfor keiserhuset på harde prøver.

Keiseren på sin side hangav seg de alkoholiske drikker og til omgang med kvinner, og levde i overdådighet. Til å begynne med sa han til sine embedsmenn at de skulle være frimodige og fortrelle ham åpent om rikets problemer, men det viste seg å være uten oppriktighet. SSnart neglisjerte han helt sine plikter. Ennvidere hadde han en meget stor seksuell appetitt. Under Song-lovene skulle enhver kvinne som hadde seksuelle relasjoner med keiseren møte frem og hilse ham med respekt hver morgen. På ett tidspunkt var det så mange som 30 kvinner som slik møtte frem i dette øyemed om morgenen. 

Da krigen mot mongolene flammet opp igjen i 1268, overgav mange Song-kommandanter seg uten kam til mongolene. Keiser Duzong døde et drøyt år etter et avgjørende nederlag mot mongolene da de i 1273 erobret rikets viktigste befestning, Xiangyang, etter en seks år lang beleiring.

Etter keiser Duzongs død ble han etterfulgt av sin fire år gamle adoptivsønn keiser Gongzong; til å begynne med var hans styre under regentskapet til hans bestemor storenkekeiserinne Xie og hans mor enkekeiserinne Quan.

Keiser Duzong ble begravet i Seks-Song-mausoleet sørøst for Shaoxing i Zhejiang.

## Referanser




## Litteratur
* 
* *Die Sung-Zeit: Das bürokratische China (10.–13. Jahrhundert).* In: Herbert Franke, Rolf Trauzettel: *Das Chinesische Kaiserreich* (= *[[Fischer Weltgeschichte]].* Bd. 19). Fischer-Taschenbuch-Verlag, Frankfurt am Main 1968, S. 187–222, hier S. 215 f.
Gjøklep ungdomsskole

**Gjøklep ungdomsskole** er en ungdomsskole i Holmestrand i Vestfold. Skolens adresse er Vesthøyveien 7a. Det går ca 400 elever fordelt på 3 trinn med 4 og 5 klasser. I 1968 fikk skolen nytt skolebygg for 110 elever.

Desember 2024 ble skolen tildelt Benjaminprisen. Juryen vektla skolens elevinvolvering prosjektet «MilGjøklep». Prosjektet inkluderer undervisningsopplegg og er tema på foreldremøter. Arbeidet bidrar til styrket kunnskap om rasisme og diskriminering hos både elever, lærere og foreldre.

## Referanser
Gausetangen skole

**Gausetangen skole** var en barneskole i Holmestrand i Vestfold. Skolen er bygget i 1899. Skolen samarbeider med døveskolen Nedre Gausen skole.
Sun Jian

**Sun Jian** (kinesisk: 孫堅, født 155/156, død 191), stilnavn: *Wentai* (文台), var en krigsherre fra Jiang Dong, den sørøstlige del av Kina, det senere kongeriket Wu. Det sies at han nedstammet fra den legendariske strateg Sun Tzu, forfatter av *[[Krigskunsten]]*, og fikk tilnavnet *Tigeren fra Jiang Dong* (江东猛虎).

Da han var 17 år gammel vant Sun Jian anerkjennelse. Mens han var ute og seilte med sin far støtte de på noen pirater som drev på med å dele deres nylig røvede bytte. Sun Jian stormet frem til rorbenken med sitt sverd og vinket med hendene øst og vest som om han signalerte til soldater som var i ferd med å omringe sjørøverne. Sjørøverne så ham og trodde at statstropper var kommet for at arrestere dem. De glemte alt om deres bytte og flyktet. Sun Jian forfulgte dem og vendte først tilbake etter å ha tatt en pirats hode.

Han kjempet mot de gule turbaners opprør og mot Dong Zhuo da han tok kontroll over hoffet. I kampen mot Dong Zhuo tok han Dong Zhuos sterke general Hua Xiongs hode, selv om novellen *[[Beretningen om de tre kongedømmer]]* skriver at Guan Yu gjorde det.
Etter Dong Zhuos død stjal Sun Jian det keiserlige segl og flyktet sørpå, der han ble stoppet av Liu Biao. Sun Jian brøt gennem fiendehæren og ledet senere et angrep på Liu Biao i Jingzhou. Liu Biao sendte sin general Huang Zu mot ham, Sun Jian beseirede imidlertid også ham, og forfulgte hans hær over Hanfloden der han ble knust av mange trestammer som blev rullet ut over den kløften han befant seg i.

## Referanser
Martin M-130

**Martin M-130** var en fire-motors passasjer flybåt konstruert og bygget i 1935 av Glenn L. Martin Company i Baltimore, MD, for Pan American Airways. Bare tre M-130 ble bygget: *China Clipper*,  *Philippine Clipper* og *Hawaii Clipper*. En fjerde flybåt (betegnet som Martin M-156)  *Russian Clipper* ble bygget for Sovjetunionen. Denne var i hovedsak identisk med Pan Ams tre fly, men hadde større vinger og også dobbelt sideror. Det hadde lenger rekkevidde enn Pan Ams.

## Historie
Konstruert for å imøtekomme Pan American Airways president Juan Trippes ønske om et fly som kunne krysse Stillehavet ble dette bygget som en hel-metall strømlinjet flybåt

Flyet fløy første gang 30. desember 1934, og den 22. november 1935 ble den første postflyvning over Stillehavet gjennomført. For denne flyvningen ble det utgitt et spesielt luftpostfrimerke, med anledning til å sende førstedagsbrev.

Passasjerflyvninger over Stillehavet ble igangsatt med *Philippine Clipper* mellom De forente stater og Hongkong den 14. oktober 1936, mens *Hawaii Clipper* startet flyvningene mellom California og Filippinene. Flyet startet fra USA 21. oktober 1936, og rundturen til og fra Manila krevde seks dager å gjennomføre.

I juli 1938, forsvant *Hawaii Clipper* over Stillehavet under en flyvning mellom Guam og Manila, med tap av seks passasjerer og ni besetningsmedlemmer.

De to gjenværende fly ble rekvirert av United States Navy under den andre verdenskrig, og begge havarerte i løpet av krigen.

**Philippine Clipper* som først hadde blitt utsatt for et angrep på Wake Island 8. desember 1941, like etter angrepet på Pearl Harbor, og ble beskutt av japanske jagerfly. Det ble da registrert 96 kulehull i skroget, men besetningen klarte å få flyet på vingene igjen. Det havarerte 21. januar 1943, da det kolliderte med fjellterreng i mørke og dårlig vær under innflyvning til San Francisco. Ti passasjerer og ni besetningsmedlemmer mistet livet.
*Det siste flyet *China Clipper* havarerte i Port of Spain, Trinidad under landing den 8. januar 1945. 23 av 30 om bord omkom. Flyet traff sjøen med større enn normal hastighet og med lav nesestilling, et par kilometer før landingsbanen, i stille vær og mørke.

## Referanser


## Eksterne lenker
* Martin M-130 photo gallery at the University of Miami Library
Ole-Martin Ihle

**Ole-Martin Ihle** (født 1977) er en norsk journalist, tv-produsent, manusforfatter og sakprosaforfatter som har vært tilknyttet NRK i flere år. Han er blant annet kjent som manusforfatter for komiserien *[[Våre beste år (TV-serie)|Våre beste år]]*, som forøvrig var løst basert på hans bok *Da He-Man kom til Norge*. Han var også sentral i produksjonen av den omstridte faktaserien ''Hjernevask''.

## Liv og virke
Han har mastergrad i African-American Studies fra New York University, der han var Fulbright-stipendiat i 2004–2006.

Ole-Martin Ihle står, sammen med Harald Eia, bak programserien *[[Hjernevask (TV-program)|Hjernevask]]*, som ble vist på NRK1, våren 2010. Han har også vært medvirkende til programmer som *[[Store Studio (TV-program)|Store Studio]]*, *[[Trygdekontoret]]*, *[[Brille (TV-program)|Brille]]* og ''Sånn er Norge''. Han er tidligere redaktør i magasinet *[[Alfa (magasin)|Alfa]]*, og har skrevet for blant annet *[[Morgenbladet]], [[Samtiden]],* ''Natt&Dag'' og *[[Dagens Næringsliv|D2]]*. 

Ihle har utgitt flere bøker, deriblant *Da He-Man kom til Norge: en fortelling om å vokse opp på 80-tallet*   som er inspirasjonen bak TV-serien *[[Våre beste år (TV-serie)|Våre beste år]]* som hadde premiere på NRK høst 2024. Ihle er selv en av serieskaperne og manusforfatterne til serien.     

## Bibliografi<small></small>
**Mysteriet Norge: hvordan et fattigfolk i nord ble verdens rikeste, frieste og lykkeligste mennesker* (med Harald Eia), Strawberry Publishing 2020. 
**Endelig mandag! 10 leveregler for å elske hverdagen og nå målene du har satt deg* (med Petter Stordalen)*,* Pilar 2019
**Da He-Man kom til Norge: en fortelling om å vokse opp på 80-tallet*, Kagge Forlag 2018.
**Hva forskes det på her? – og andre ting du ikke visste at du lurte på* (med Harald Eia), Kagge Forlag 2016.
* *Folk flest sover ikke nakne – og 149 andre fakta om det norske folk *(med Harald Eia og Nils Brenna)*, *Gyldendal 2013.
**Født sånn eller blitt sånn? – utro kvinner, sjalu menn og hvorfor oppdragelse ikke virker *(med Harald Eia)*, *Gyldendal 2010.

## Referanser


## Eksterne lenker
*
Sannervatnet

**Sannervatnet** er en innsjø helt sør i Nome kommune i Telemark. Hovedtilløpet er Sannaelva, som kommer fra Store Børten, mens utløpet er Uggeelva, som går nordover til Langen.

Sannervatnet ligger i nedbørfeltet til Skoeelva, en sidearm av Skiensvassdraget, som munner ut i Straumen ved Lunde.

## Referanser
Tyrivatn

**Tyrivatn** (eller bare **Tyri**) er en innsjø i Nome kommune i Telemark. Hovedtilløpet er Lauvåa, som kommer fra Langen, mens utløpet går til Skoeelva, som munner ut i Straumen ved Lunde.

## Referanser
Bésame Mucho

**«Bésame Mucho»** er en mexicansk sang med melodi og spansk tekst av Consuelo Velázquez. Den ble skrevet i 1940 og er en bolero.

Det var en av de mest populære sangene på 1900-tallet og en av de viktigste sangene i historien innen latinmusikk. Den ble anerkjent i 1999 som den mest innspilte og covrede sangen på spansk gjennom tidene.

## Inspirasjon
Ifølge Velázquez selv skrev hun denne sangen, selv om hun ennå ikke hadde blitt kysset på den tiden og kyssing - som hun hørte - ble betraktet som en synd.

Hun var inspirert av pianostykket «Quejas, o la Maja y el Ruiseñor» fra suiten *Goyescas* (1911) av den spanske komponisten Enrique Granados, som inkluderte den som *Nattergalens arie* i Goyescas fra 1916.

## Kommentarer til teksten
Mange tolkere synger *perderte otra vez* (* å miste deg på nytt*) istedenfor det opprinnelige *perderte despues*.

I et videoopptak fra TV Mexicana spiller Consuelo Velázquez selv piano og sangeren synger *perderte despues*.

*Perderte despues* betyr *å miste deg i fremtiden*. Tatt i betraktning at Velázquez var 15 år da hun skrev sangen, gjenspeiler denne setningen mindre erfaring og en uskyldig følelse.

*Perderte otra vez* betyr *å miste deg på nytt*. Teksten kan ha blitt modifisert for å nå frem til et voksent, mer erfarent publikum.

Teksten ble oversatt til engelsk av Sunny Skylar. Frasen *besame mucho* kan oversettes til norsk som *kyss meg meget*.

«Besame Mucho» har også blitt kjent gjennom sine oversatte titler som «Kiss Me Much», «Kiss Me a Lot», «Kiss Me Again and Again», «Embrasse-moi», «Stale Ma Bozkavaj», «Suutele minua» samt «Szeretlek én».

## Versjoner
Det er utgitt en mengde forskjellige versjoner av sangen, her er et lite utvalg:

* Emilio Tuero var den første som spilte inn sangen på plate.
* Versjonen til Jimmy Dorsey Orchestra lå som nummer én på Billboard Best Sellers In Stores-listen i 1944.
* Trio Los Panchos og vokalist Gigliola Cinquetti ga den ut i 1968.
* Den norske gruppen The Saunters spilte inn en instrumentalversjon av «Besame Mucho» på singlen RCA NA&nbsp;1285 16. juli 1964.
* Albumet *The Look of Love* med Diana Krall utgitt i 2001.
* *Forever Dalida* med Dalida i 2005.
* *Amore* med Andrea Bocelli i 2006.
* *The Beatles Anthology Box Set* med Beatles, 2010.
* *Natalie Cole en Espanol* med Natalie Cole og Andrea Bocelli i 2013.

## Norsk versjon
E. Åeng har skrevet en norsk tekst. Den norske tittelen er «Besame mucho».

### Innspilling
*Øivind & Sverre Berghs orkester Sang: Frank Weylert. Utgitt på 78-platen Musica A&nbsp;8904 i 1946.

## På film (i utvalg)
**ATM: A Toda Máquina!!*
**[[Arizona Dream]]*
**[[Follow the Boys]]* (1944), den ble spilt av Charlie Spivak and his Orchestra
**[[Cowboy and the Senorita]]* (1944) med Dale Evans
**[[I godt selskap]]* (*In Good Company*)
**[[Det magiske tegnet]]* (*Il Segno del comando*), tv-serie fra 1971 sendt på NRK
**[[Mannen med den nakne pistol 2 1/2]]* (*The Naked Gun 2 1/2: The Smell of Fear*) – fremført av Leslie Nielsen
**[[Mona Lisa Smile]]* – fremført av Chris Isaak
**[[Santa sangre]]*

## Referanser
Skoeelva

**Skoeelva** er en elv og et vassdrag i Nome kommune i Telemark. Skoeelvsvassdraget er sidevassdrag til den delen av Skiensvassdraget som NVE kaller *Vest-vassdraget* (Vinje-Tokke-vassdraget).

Vassdraget har sitt utspring i området der kommunegrensene mellom Drangedal, Nome og Skien møtes, og drenerer følgende større vann, nevnt i geografisk rekkefølge fra sør til nord: Henseidvannet, Bøvann, Store Eftan, Store Børten, Sannervatnet, Langen og Tyri. Tyris utløp er til Skoeelva, som etter ca. 5&nbsp;km munner ut i Straumen ved Lunde, mellom Kjeldal og Lunde sluser i Bandak–Norsjøkanalen.

## Referanser
Bøvann (Nome)

**Bøvann** er en innsjø helt sør i Nome kommune i Telemark, nær grensa til Drangedal og Skien. Hovedtilløpene kommer fra Vitnesjøen, Prestevatnet og Grunnvatna, mens utløpet går til Store Eftan.

Vannet tilhører en sidegren av Skiensvassdraget som dreneres av Skoeelva som munner ut i Straumen ved Lunde.

## Referanser
Knut Aastveit

**Knut Aastveit** (født 12. desember 1921, død 14. juni 2018) var en norsk biolog som særlig forsket på kornplanters genetikk. 

Etter eksamen ved Norges landbrukshøgskole (nå Norges miljø- og biovitenskapelige universitet) startet han i 1951 som forsker. Han var dessuten lærer, rådgiver og bestyrer av Institutt for genetikk og planteforedling ved NLH. 

Han studerte botanikk ved universitetene i Oslo, Stockholm og Lund. 

Aastveit publiserte mer enn 80 artikler eller bøker. Han ble pensjonert i 1989. 

## Bibliografi

## Referanser
Olav Sandvik

**Olav Sandvik** (født 2. november 1925 i Fana, død 16. februar 2010) var en norsk veterinær. 

Han ble dr.med.vet. i 1963 og var professor i mikrobiologi og immunologi ved Norges veterinærhøgskole fra 1963 til 1975. Han var rektor ved veterinærhøgskolen fra 1972 til 1975. Fra 1975 til 1983 var Sandvik direktør ved Veterinærinstituttet i Oslo. På 60-tallet skrev han lærebøker i immunologi og bakteriologi. Han ble veterinærdirektør i Landbruksdepartementet og leder av veterinærvesenet 1983 til 1990, hvor han senere var spesialrådgiver 1990 til 1994.

I 1973 ble Sandvik innvalgt som  medlem i Det Norske Videnskaps-Akademi.

Sandvik var ridder av 1. klasse av den St. Olavs Orden, ridder av Den islandske falkeorden og kommandør av den svenske Nordstjerneordenen. Han mottok Den norske Koreamedalje, FNs Koreamedalje og Korean War Service Medal. Sandvik ble hedret med  Den norske veterinærforenings fortjenestemedalje og var æresmedlem i Finlands Veterinärförbund.

## Bibliografi
* 

## Referanser


## Eksterne lenker
* Kåre Fossum og Olav Sandvik Kampen mot alvorlige smittsomme dyresjukdommer, spesielt hos storfe, i historisk perspektiv 2001
Kandal

**Kandal** er en provins sør i Kambodsja. Provinsen omslutter, men inkluderer ikke, landets hovedstad Phnom Penh. Navnet på provinshovedstaden, Ta Khmau, betyr direkte oversatt *svart bestefar*.
Tilpasning

:*Adapsjon og adaptasjon må ikke forveksles med [[adopsjon]]*

**Tilpasning** betyr å innordne seg eller tilpasse seg, eksempelvis til nye omgivelser. Låneordene **adaptasjon** og **adapsjon** (fra latin *adaptare* å tilpasse) har lignende betydning. Begrepene brukes i flere sammenhenger:

*Tilpasning (biologi) er knyttet til evolusjonsteori og naturlig seleksjon og handler om hvordan individers egenskaper og atferd gjør dem vellykka i miljøet de lever i. 

* Adaptasjon i betydningen domestisering av planter og dyr: Den prosess dyr, planter og andre organismer gjennomgår når de tilpasses til et menneskeskapt miljø, for eksempel til et liv som husdyr eller nytteplante.
**Se også planteforedling

* Adaptasjon (medisin), viser til sanseorganenes tilpasning til, eller omstilling av følsomheten i forhold til, en vedvarende stimulering. 

* Adaptasjon (litteratur), viser til tilpasning eller ny produksjon av et litterært verk fra bok til film eller tilpasninger mellom ulike litterære genre, samt tilpasninger fra bok til teater, film til videospill og så videre.
Njorun

**Njorun** er i norrøn mytologi en av de mest perifere gudinner. Hun er såvidt attestert i *[[Den yngre Edda]]*, skrevet på 1200-tallet av Snorre Sturlason, og i flere kjenninger (inkludert en i Den yngre Edda). Forskerne har teoretisert at Njorun kan representere jorda (se Fjorgyn). En mulig etymologisk forbindelse til den norrøne guden Njord og den romerske gudinnen Nerio har vært foreslått.

## Vitnesbyrd
Njorun er listet (etter Bil) som en åsynje innenfor Den yngre Eddas bok Skaldskaparmål. Ingen annen informasjon bortsett fra hennes navn er gitt der. I tillegg opprer navnet i kjenninger for kvinner i kvad av Kormak Ogmundsson (i Kormáks saga), Ravn Onundsson (en av skaldene til Eirik Håkonsson) og Ragnvald Kale Kollsson foruten også i Krákumál og i noen vers i Islendingenes saga, Njåls saga og Harðar saga ok Hólmverja 

En sammensatt kjenning, «Eld-Njorun», opptrer i kjenninger om kvinner av Gisle Sursson og Bjørn Breidvikingakappi, mens «hól-Njorun» opptrer i en noe tvilsom kjenning i et vers av Bjørn hítdælakappi. «Draum-Njorun» er sitert i et dikt i Den eldre Eddas *[[Allvismål]]* som et ord fra dvergenes språk for natten. Det samme ordet opptrer også i den siste delen av Skaldskaparmål, *Nafnaþulur*.

## Teorier
Navnet Njorun kan være etymologisk beslektet til den norrøne guden Njord og den romerske gudinnen Nerio (om ikke annet for den opplagte navnlikheten). Andy Orchard sier at Njorun er en «mystisk (og muligens fingert) figur» hvor det ellers ikke er noe som er kjent. Finnur Jónsson har foreslått at Njorun kan være et navn for jorda.

Albert Murey Sturtevant har notert at nest etter gudinnenavnet Gefjon er «det eneste andre feminine navnet som inneholder endelsen *–un* er *Njǫr-un*, nedtegnet kun i *þulur* [...], og sammen med *kvenna heiti ókend*. Hva enn forstavelsen *Njǫr-* kan representere (kanskje **ner-* som i *Ner-þuz>Njǫrðr), tillegget av *n-* og *un-*endelsene synes å utgjøre en nøyaktig parallell til *Gef-n : Gefj-un (cf. Njǫr-n : Njǫr-un)*.»

## Referanser


## Litteratur
* Ásgeir Blöndal Magnússon (1989): *Íslensk orðsifjabók*. Orðabók Háskólans.
* Faulkes, Anthony (Overs.) (1995): *Edda*. Everyman's Library. ISBN 0-4608-7616-3
* Finnur Jónsson (1913): *Goðafræði Norðmanna og Íslendinga eftir heimildum*. Hið íslenska bókmentafjelag.
* Finnur Jónsson (1931): *Lexicon poeticum*. S. L. Møllers bogtrykkeri.
* Orchard, Andy (1997): *Dictionary of Norse Myth and Legend*. Cassell. ISBN 0 304 34520 2
* Sturtevant, Albert Morey (1952): «Regarding the Old Norse name Gefjon» publisert i *Scandinavian Studies*; bind 24 (nummer 4, november). ISSN 0036-5637
Ingen skam å elske rakfisk!

***Ingen skam å elske rakfisk!*** er en reklame-cd utgitt av Vazelina Bilopphøggers i oktober . Albumet var kun til salgs på Rakfiskfestivalen på Fagernes, og ble utgitt i  numererte eksemplarer.

## Sporliste
# «Ingen skam å elske rakfisk» 2:54
# «Fisking i Valdres» 3:07
# «Får itte mere pudding, tjukken» 2:22
# «Hei gamle Valdresfjell» 3:44
# «Gi meg fri i kveld» 1:57
# «11 år uten kvinnfolk» 3:38
# «Kysse med meg» 3:09
# «Kano hula-hula» 2:10
# «På magan bak en sten» 3:15
# «Borghild» 2:58

## Referanser


## Eksterne lenker
*
Baller balle’ inn med GrasAAT

***Baller balle' inn med GrasAAT*** er en reklame-CD av Vazelina Bilopphøggers, utgitt på Polygram i 1998.

## Sporliste
# «Baller balle' inn med GrasAAT» 3:27
# «Traktor med henger» 3:06
# «På trynet oppi' silo'n» 1:49
# «Vond rygg såre knoker» 2:44
# «Je åt opp rånan min» 2:50
# «Baller i luften» 1:44
# «Bedre hell all medisin» 3:18
# «Fort fort fort» 2:45
# «Skikkelige saker» 2:15
# «Feil side ta Mjøsa» 3:23
# «Musikk tel arbe'» 2:36

## Eksterne lenker
*
Kom og sett oss fri

***Kom og sett oss fri*** er den første reklameCD-en utgitt av Vazelina Bilopphøggers. Albumet ble utgitt i 1989. 

## Sporliste
# «Kom og sett oss fri» (lang versjon)
# «Da var det schaferen beit»
# «Musikk tel arbe'»
# «Kano hula-hula»
# «Et reinvaske norgesglass»
# «Surfbrett»
# «Birger Ruud»
# «Tarzan boogie»
# «Fem fyrer med ved»
# «Kom og sett oss fri» (kort versjon)

## Eksterne lenker
*
Kinesisk værål

**Kinesisk værål** eller bare **værål** er en art i gruppen smerlinger. 
Den har populærnavnet sitt fra evnen til å oppfatte endringer i atmosfærisk trykk og reagere med frenetisk svømming eller ved å stå på høykant.

Som mange andre smerlinger er den slank og ål-aktig.
Den kan variere i farge fra gul til olivengrønn, til lysebrun eller grå med lysere underside. Munnen er omkranset av tre par skjeggtråder.

Den blir opptil 30 cm lang.

I Kina har fisken, som kalles 泥鳅 (*níqiū*), naturlig utbredelse i innsjøer og vassdrag særlig i Sichuan, Hubei og Hunan. 

## Referanser




## Kilder
* 

## Eksterne lenker
* 
*
Egil Sakshaug

**Egil Sakshaug** (1942–2024) var en norsk biolog. Han var professor ved Institutt for biologi på NTNU. 

## Liv og virke
Sakshaug tok hovedoppgave i marin botanikk ved Universitetet i Oslo i 1967 med en *undersøkelse av planteplanktonet i Trondheimsfjorden*. Sakshaug ble dr. philos. ved Universitetet i Trondheim (nå NTNU) i 1978. 

Han har særlig forsket på oseanografi, plankton og havets økosystem i Barentshavet og Trondheimsfjorden. Han var først amanuensis i marin biologi ved Trondheim biologiske stasjon, Vitenskapsmuseet, NTNU, og fra 1982 professor samme sted. Han er også courtesy professor ved University of South Florida siden 1997. Han har hatt forskningsopphold ved University of California San Diego, University of Rhode Island, Bigelow Lab. for Marine Science, Maine. Sakshaug ledet det store forskningsprogrammet *Pro Mare* i Barentshavet fra 1984 til 1989 og har vært styremedlem av flere nasjonale og internasjonale marine forskningsprogrammer. 

Han var hovedredaktør for boka *Trondheimsfjorden* i 2000 og *Økosystem Barentshavet* i 1994, som i 2009 kom i utvidet engelskspråklig utgave. 
 

I forbindelse med den politiske debatten om oljeutvinning i Lofoten har Sakshaug hevdet at økosystemene i Lofoten og Vesterålen ikke er spesielt sårbare for oljeutslipp, sammenlignet med andre deler av kysten. Han har uttalt at han heller ikke tror at et utslipp ville være dramatisk for fiskebestandene.

## Priser og utmerkelser
Sakshaug var medlem av Det Norske Videnskaps-Akademi, Det Kongelige Norske Videnskabers Selskab og Norges Tekniske Vitenskapsakademi. Han mottok i 2006 æresmedlemskap i Norske Havforskeres Forening.

Han var mottaker av Framkomiteens Nansenbelønning for polarforskning (1994) og Antarctic Service Medal, USA.

## Bibliografi

* Egil Sakshaug (red.) Geir Johnsen, Kit Kovacs *Ecosystem Barents Sea* ISBN 978-82-519-2461-0
* Egil Sakshaug, Bjørn Gulliksen, Fridtjof Mehlum *Økosystem Barentshavet* 2. utg 1994 ISBN 82-00-03963-3
* *The influence of environmental factors on the chemical composition of cultivated and natural populations of marine phytoplankton* Doktorgrad 1978
* *Norsk oseanografi: nyere utvikling og perspektiver* (Norsk oseanografisk komite, Egil Sakshaug red.) 1979 ISBN 82-7216-049-8

## Referanser


## Eksterne lenker
* Portrett i Bladet Forskning 1995-7
Zhang Lichang

**Zhang Lichang** (kinesisk: 张立昌; født i juni 1939 i Nanpi i provinsen Hebei i Folkerepublikken Kina, død 10. januar 2008 i Tianjin) var en kommunistisk politiker i Folkerepublikken Kina. Han var partileder i Tianjin og medlem av Politbyrået.

## Politisk karriere
Etter utdannelse i økonomi i Beijing ble han i februar 1966 medlem Det kinesiske kommunistiske parti. Han steg raskt i gradene i partiledelsen, administrasjonen og økonomien i havnebyen Tianjin.

Fra 1985 til 1993 var han stedfortredende borgermester av Tianjin, og i 1993 ble han borgermester der. 

I mai 1998 ble Zhang sekretær for partikomiteen for Tianjin. Dette er vanligvis en viktigere post enn borgermesterembedet.

Han ble allerede i 1982 kandidat til Sentralkomiteen for det kinesiske kommunistparti; fra den 14. nasjonalkongress var han medlem av Sentralkomiteen, og fra den 16. nasjonalkongress var han medlem av Politbyrået. 

I mars 2007 ble han imidlertid avløst som sekretær for partiet i Tianjin av Zhang Gaoli, og ved den 17. nasjonalkongress i november 2007 ble han ikke gjenvalgt. 

Zhang døde den 10. januar 2008 i Tianjin.

## Eksterne lenker
* Biografi på tysk (pr august 2002)
* Biografi på engelsk
* ''Grooming China's future Leaders'', Artikkel i Asia Times Online av 4. april 2007 om Zhang Lichangs avgang som partisjef i  Tianjin